
RAPORT

asupra proiectului de Lege privind aprobarea Ordonanţei de urgenţă a Guvernului nr.184/2000 

pentru modificarea şi completarea Legii nr.16/2000 privind înfiinţarea, organizarea şi funcţionarea 

Consiliului Naţional al Persoanelor Vârstnice

În urma examinării proiectului de Lege privind aprobarea Ordonanţei de urgenţă a Guvernului nr.184/2000 pentru modificarea şi completarea Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, în şedinţa din 28 februarie 2001, Comisia pentru muncă şi protecţie socială propune ca acesta să fie supus spre dezbatere şi adoptare cu următoarele amendamente:

Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0
1
2
3

1
1. Înainte de pct.1, care devine pct.11, se introduce un nou punct, pct.1, cu următorul cuprins:

“1. Litera e) a articolului 4 va avea următorul cuprins:

e) elaborează puncte de vedere la proiecte de acte normative care privesc persoanele vârstnice şi avizează astfel de proiecte, avizul fiind consultativ.”


Se propune eliminarea textului:

Autor: dl deputat Dumitru Buzatu
Aceste prevederi sunt deja cuprinse în textul Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice, la art.4 lit.g).

2
2. Pct.1, devenit 11, va avea următorul cuprins:

“11. Litera c) a articolului 5 va avea următorul cuprins:

c) câte un reprezentant al Ministerului Muncii şi Solidarităţii Sociale, Ministerului Sănătăţii şi Familiei, Ministerul Finanţelor Publice, Ministerului de Interne, Institutului Naţional de Statistică şi Studii Economice, Secretariatului de Stat pentru Persoanele cu Handicap, Casei Naţionale de Asigurări de Sănătate şi Casei Naţionale de Pensii şi Alte Drepturi de Asigurări Sociale, fiecare fiind desemnat de conducerea autorităţii publice respective.”


Se propune reformularea textului ca pct. 1, după cum urmează:

“1. La articolul I, punctul 1, litera c) a articolului 5 va avea următorul cuprins:

c) câte un reprezentant al Ministerului Muncii şi Solidarităţii Sociale, Ministerului Sănătăţii şi Familiei, Ministerului Finanţelor Publice, Ministerului de Interne, Institutului Naţional de Statistică şi Studii Economice, fiecare fiind desemnat de conducerea autorităţii publice respective.”

Autor: dl deputat Gheorghe Barbu
S-a eliminat sintagma “Secretariatului de Stat pentru Persoanele cu Handicap, Casei Naţionale de Asigurări de Sănătate şi Casei Naţionale de Pensii şi Alte Drepturi de Asigurări Sociale” întrucât reprezentanţii acestora fac parte din ministerele de resort.

3
(din Ordonanţă)

2. -  Alineatul (2) al articolului 16 se modifică şi va avea următorul cuprins:

“(2) Atribuţiile prevăzute la alin.(1) pot fi completate cu atribuţiile cuprinse în Regulamentul de organizare şi funcţionare al Consiliului Naţional al Persoanelor Vârstnice.”


Se propune înscrierea în Legea de aprobare a unui text nou, ca pct.2, cu următorul cuprins:

“2. La articolul I, punctul 2 se elimină.”

Autor: d-na deputat Smaranda Dobrescu
S-a considerat mai bună formularea  textului din Legii nr.16/2000 privind înfiinţarea, organizarea şi funcţionarea Consiliului Naţional al Persoanelor Vârstnice.

4
(din Ordonanţă)

3. Alineatul (1) al articolului 18 se modifică şi va avea următorul cuprins:

“(1) Comisia permanentă a Consiliului Naţional al Persoanelor Vârstnice este alcătuită din preşedinte, 2 vicepreşedinţi şi 8 membri. Preşedintele Consiliul Naţional al Persoanelor Vârstnice este şi preşedintele comisiei permanente.”

 
Se propune introducerea în Legea de aprobare a unui text nou, ca pct.3, cu următorul cuprins:

“3. La articolul I, punctul 3, alineatul (1) al articolului 18 va avea următorul cuprins:

(1) Comisia permanentă a Consiliului Naţional al Persoanelor Vârstnice este alcătuită din preşedinte, un vicepreşedinte şi 5 membri. Preşedintele Consiliul Naţional al Persoanelor Vârstnice este şi preşedintele comisiei permanente.”

Autor: dl deputat Gheorghe Barbu
Pentru corelare cu prevederile art.5 lit.c).

5
3. La pct.5, alineatul (3) al articolului 23 va avea următorul cuprins:

“(3) Activitatea consiliilor judeţene şi al municipiului Bucureşti ale persoanelor vârstnice este asigurată de preşedinte, de un vicepreşedinte şi se desfăşoară prin aportul membrilor acestora. Preşedinţii şi membrii consiliilor judeţene şi al municipiului Bucureşti beneficiază de o indemnizaţie al cărei cuantum se stabileşte de către comisia permanentă a Consiliului Naţional al Persoanelor Vârstnice, în raport de disponibilităţile financiare existente în bugetele proprii ale acestora, consituite din donaţii, sponsorizări şi alte activităţi non-profit, precum şi de la bugetul de stat, realizate conform legii.”


Se propune eliminarea textului.

Autor: d-na deputat Smaranda Dobrescu
S-a considerat mai bună formularea din ordonanţa de urgenţă.

6
(din Ordonanţă)

7. – După articolul 25 se introduce articolul 251 cu următorul cuprins:

“Art. 251. – (1) Prefecturile, consiliile judeţene şi Consiliul General al municipiului Bucureşti vor sprijini consiliile judeţene ale persoanelor vârstnice şi respectiv al municipiului Bucureşti, precum şi Consiliul Naţional al Persoanelor Vărstnice pentru repartizarea de sedii necesare desfăşurării activităţii.”


Se propune introducerea în Legea de aprobare a unui text nou, ca pct.4, cu următorul cuprins:

“4. După articolul 24 se introduce articolul 241 cu următorul cuprins:

“Art. 241. – Prefecturile, consiliile judeţene, Consiliul General al municipiului Bucureşti şi consiliile locale, vor sprijini consiliile judeţene ale persoanelor vârstnice şi respectiv al municipiului Bucureşti, precum şi Consiliul Naţional al Persoanelor Vărstnice pentru repartizarea de sedii necesare desfăşurării activităţii.”

Autor: dl deputat Gheorghe Suditu
Deoarece şi consiliile locale sprijină consiliile judeţene ale persoanelor vârstnice.






7
4. La pct.6, literele a) şi b) ale alineatului (2) al articolului 25 vor avea următorul cuprins:

“a) cheltuieli de personal aferente celor 10 posturi ale Secretariatului tehnic al Consiliului Naţional al Persoanelor Vârstnice. Salarizarea acestor posturi se realizează la nivelul prevăzut de dispoziţiile legale pentru aparatul ministerelor, iar funcţia de secretar al Consiliului Naţional al Persoanelor Vârstnice se salarizează la nivelul directorului general din ministere.

b) cheltuielile cu indemnizaţiile lunare ale preşedintelui Consiliului Naţional al Persoanelor Vârstnice, ale membrilor comisiei permanente, precum şi ale preşedinţilor şi membrilor consiliilor judeţene şi al municipiului Bucureşti ale persoanelor vârstnice.”


Se propune introducerea în Legea de aprobare a unui text nou, ca pct.5, cu următorul cuprins:

“5. La articolul I, punctul 6, alineatele (1) şi (2) ale articolului 25 vor avea următorul cuprins:

(1) Finanţarea cheltuielilor curente şi de capital ale Consiliului Naţional al Persoanelor Vârstnice şi ale consiliilor judeţene ale persoanelor vârstnice şi respectiv al municipiului Bucureşti se asigură din: donaţii, sponsorizări, alte activităţi nonprofit, realizate în condiţiile legii, precum şi din transferuri de la bugetul de stat care se prevăd în bugetul Ministerului Muncii şi Solidarităţii Sociale.

(2) Fondurile alocate de la bugetul de stat sunt destinate următoarelor categorii de cheltuieli:

a) cheltuieli de personal aferente celor 10 posturi ale Secretariatului tehnic al Consiliului Naţional al Persoanelor Vârstnice. Salarizarea acestor posturi se realizează la nivelul prevăzut de dispoziţiile legale pentru aparatul ministerelor, iar funcţia de secretar al Consiliului Naţional al Persoanelor Vârstnice va fi salarizată la nivel de director general din ministere.

b) cheltuielile cu indemnizaţiile lunare ale preşedintelui Consiliului Naţional al Persoanelor Vârstnice şi ale membrilor comisiei permanente;

c) cheltuielile de transport, diurnă şi cazare, pentru membrii Consiliului Naţional al Persoanelor Vârstnice şi ai consiliilor judeţene ale persoanelor vârstnice şi respectiv al municipiului Bucureşti, în cuantumurile stabilite de dispoziţiile legale;

d) cheltuielile materiale pentru întreţinerera şi funcţionarea sediului Consiliului Naţional al Persoanelor Vârstnice;

e) cheltuielile de capital aferente dotării Consiliului Naţional al Persoanelor Vârstnice.”

Autor: d-na deputat Smaranda Dobrescu
Consiliul Naţional al Persoanelor Vârstnice este ordonator secundar de credite; nu are buget propriu.

